text: Uvorne unge lukker bibliotek om aftenen
  27 januar 2015 kl. 15.57
  Det er helt slut med at gå på biblioteket om aftenen i Kvaglund i Esbjerg. 
  Siden 1. juli har indbyggerne ellers kunnet låne bøger i aftentimerne, men det har en lille gruppe unges dårlige opførsel nu sat en stopper for.
  De unge har i flere uger brugt biblioteket som samlingssted om aftenen, og generet andre besøgende med fest, druk og opkast mellem bogreolerne.
  Derfor har Esbjergs politikere fået nok. Kvaglund Bibliotek er fremover lukket for alle efter klokken 18.
  -Det ville naturligvis være at foretrække, at den ubemandede aftenåbningen kunne fortsætte, men omstændighederne taget i betragtning er de nye åbningstider med en ekstra time åbnet mellem klokken 17 og 18 en god løsning.
  Biblioteket er et tilbud til alle de borgere, som opfører sig ansvarligt og overholder reglementet, og den vigtigste opgave er derfor at sikre, at de trygt kan komme der og få glæde af bibliotekets mange muligheder, siger formanden for Kultur og Fritidsudvalget, Jakob Lose til TV SYD
  